Ir-rapport tal-etika dwar il-Ministru għall-Edukazzjoni Justyne Caruana ppubblikat dalgħodu kkonkluda li l-kuntratt ta' €5,000 fix-xahar mogħti lill-ħabib tagħha Daniel Bogdanovic kien hemm "abbuż ta' poter". Ir-rapport ta' 89 paġna, inklużi d-dokumenti, huwa disponibbli biex jitniżżel fuq is-sit tal-Kummissarju għall-Istandards fil-Ħajja Pubblika wara li l-kumitat tal-istandards parlamentari qabel li jippubblikahom. Ir-rapport li għamel il-Kummissarju għall-Istandards George Hyzler, ikkonkluda li Bogdanovic ma kitebx ir-rapport li kien tħallas biex jagħmel u gideb ripetutament meta ġie mistoqsi. Barra minn hekk, il-Kummissarju sab li uffiċjali tal-Ministeru għall-Edukazjjoni ppruvaw jaħbu l-"inkompetenza" ta' Bogdanovic u r-rapport għamlu wieħed mill-konsulenti ta' Justyne Caruana, Paul Debattista. Bogdanovic ingħata kuntratt ta' tliet xhur b'valur ta' €15,000 biex jirrevedi l-kurrikulu tal-iskola nazzjonali sportiva minkejja li ma kellu l-ebda taħriġ biex jagħmel dan. Barra minn hekk, Hyzler sab li l-kontribuzzjoni ta' Bogdanovic kienet minima. Il-korrispondenza bl-email bejnu u Debattista wriet li r-rapport twettaq kollu kemm hu minn Debattista. Commissioner-for-Standards-case-report-K036 Ara d-dokumenti hawn Aqra aktar: Il-Gvern u l-Oppożizzjoni jaqblu li jiġi ppubblikat ir-rapport ta' Justyne Caruana .td_uid_3_61b9ba6010458_rand.td-a-rec-img{text-align:left}.td_uid_3_61b9ba6010458_rand.td-a-rec-img img{margin:0 auto 0 0}